aldar va va va
ghewtent ende gepronucieert van poente te poente op hoe beste inder
manien hier na bescreve
Inden yersten alse vanden poente begrepen inden vonisse biden scepen
van loven voertijts gewijst tusschen gielise van bouleer en joffrouwe
julianen voirs ruende van zeken londen beempden ende theynsen die de
voirs joffrouwe juliane houdende was daer de voirs gielijs af yesch te
hebben sijns wijfs kijnts gedeelte te weten es tvierdel daer inne dat
de selve gielijs in dander drie gedeelts oec meynde recht te hebben
mids machte van scepen brieve van bruessel voertijts bekent van jane
van geldenaken sweer des voirs gielijs vanden welken de selve jan van
geldenaken goedinge ontfaen hadde van arnde en willem van geldenake
aer af
sinen brueden also dat blijtte bij scepen brieven van geldenaken tvoirs
vonisse van loven mentie maecte dat den voirs gielijs volgen soude
sijns wijfs kintsgedeelte het en wae dat de voirs joff juliaen of des
voirs arts hoers mans erfgenamen gethoenen consten dats de ghene
gedeift hadden dies mechtich waen te derven met meer worden ic
Soe hebben de voirs vier seggen eendrechtichlic geseeght dat de voirs
joffr juliane ende de erfgenamen vanden voirs wilen arde hoen man erflic
behouden en gebruyken selen de voirs goede geheelic en al also vre als
sijse houdende was ttijt dat tvoirs geschil opverstont sonder den voirs
gielise ende joffr lijsbetten sinen wive of hoen nacomelinge enich
gedeelte of recht daer inne te hebben of te behouden in enig manien
Ende hoewael dat willem van geldenaken den voirs janne wilen van gelde
naken sinen brueder des voirs gielijs sweer daer af geloefte van ghe
noech doen gedaen hadde voer scepen van geldenaken gelijc scepen
brieve van geldenaken dat begripen moegen Soe hebben sij geseeght
dat de voirs willem mids desen seggen van diere geloeften ongehouden
sijn sal tewigen dagen jegen den voirs gielise joffr lijsbette sinen
wive en hoen nacomelingen also vre de voirs joff juliane de voirs goede
houdende heeft gheweest gelijc voirscr steet en niet voerder e